Document ID: /roh_data/filtered/fineweb-2-filterrobots_roh.jsonl.gz/35537

Intepresas che fan gronds gudogns en temp da crisa duain pajar ina taglia speziala. Quai pretenda il president dals verds, Balthasar Glättli. Pajar duajan quellas interpresas ch’ajan per exempel profità da la guerra en l’Ucraina u da la pandemia da corona, pia concerns da farmazia u da materias primas, ha ditg Glättli envers la «SonntagsZeitung». Cun quests daners pudess il stadi sustegnair quels che perdian en temp da crisa.
Gia realitad en auters pajais
La sanestra ed il verd-liberals sustegnan questa idea. Auters stadis europeics han gia introducì ina tala taglia speziala, per exempel la Gronda Britannia, l’Italia, la Spagna u la Grezia.